Konrad Hungerbühler
De Konrad Hungerbühler (* 11. Oktober 1952 z Züri) isch e Schwiizer Chemiker.

Läbe 
Är isch vo 1994 bis 2018 ordeliche Profässer für Sicherhäits- und Umwältschutztechnologii am Inschtitut für Chemii- und Bio-Ingenieurwüsseschaften a de ETH Züri gsi. 

De Hungerbühler hät Chemiingenieurwäse a de ETH Züri gstudiert. Siini Dissertation zum Thema Kinetik und Massstabsvergrösserig bi de kontinuierliche Massekrischtallisation vo Kaliumalaun hät er bim John Russell Bourne gmacht. Zwüsche 1979 und 1994 hät er i de Chemii-Ingenieurtächnik bi de Ciba z Basel gschaffet, wo er Läiter von ere Forschigsabtäilig i de Täxtildivision gsi isch.

A de ETH hät de Hungerbühler zue de integrierte Entwicklig mit de Ökoeffiziänz und de Sicherhäit vo chemische Produkt und Prozäss gforscht. Für 2017 isch em de Wöhler-Priis für Nachhaltigi Chemii vo de Gsellschaft vo Düutsche Chemiker zuegsproche worde.

Per Ändi Jänner 2018 isch de Hungerbühler emeritiert worde.

Publikatione

Weblink 
 Em Hungerbühler si eemaligi Arbetsgruppe a de ETH Züri

Fuessnote 

Chemiker
Hochschuellehrer z Züri
Schwiizer
Maa
Läbigi Person